เอกสารแนบ 3

เอกสารแนบอื่นๆ

เอกสารแนบอื่น ๆ

- สรุปสาระสำคัญของแผนฟื้นฟูกิจการ บริษัท ปุ๋ยเอ็นเอฟซี จำกัด (มหาชน)

  ตามที่ศาลล้มละลายกลางมีคำสั่งให้ฟื้นฟูกิจการของ บริษัท ปุ๋ยเอ็นเอฟซี จำกัด (มหาชน)
  (“บริษัท” ) และตั้งบริษัทเป็นผู้ทำแผน เมื่อวันที่ 28 มกราคม 2552 ต่อมาเมื่อวันที่ 2 มิถุนายน
  2553 ที่ประชุมเจ้าหนี้ได้มีมติเห็นชอบด้วยแผนดังกล่าว และเมื่อวันที่ 7 กรกฎาคม 2553
  ศาลมีมติเห็นชอบด้วยแผนและตั้งบริษัทเป็นผู้บริหารแผน สาระสำคัญของแผนสรุปได้ดังต่อไปนี้

  แผนการดำเนินธุรกิจของบริษัท

  บริษัทวางแผนประกอบธุรกิจการผลิตและจำหน่ายปุ๋ยเคมีเป็นธุรกิจหลักและมีการให้บริการคลังสินค้า
  การจำหน่ายแอมโมเนียและกรดกำมะถัน และการให้บริการใช้ถังบรรจุภัณฑ์
  รวมถึงการจำหน่ายยิปซั่มเป็นธุรกิจรอง ซึ่งมีรายละเอียดดังต่อไปนี้

1.  การผลิตและจำหน่ายปุ๋ยเคมีสำเร็จรูป

  บริษัทจะประกอบธุรกิจการผลิตและจำหน่ายปุ๋ยเคมี โดยบริษัทจะจัดจำหน่ายปุ๋ยเคมี 3
  ประเภทหลักๆ ได้แก่ ปุ๋ยเชิงผสม (Bulk Blending Fertilizer) ปุ๋ยเชิงประกอบ
  (Compounded Fertilizer) และแม่ปุ๋ย (Straight Fertilizer) ทั้งนี้
  บริษัทจะดำเนินการผลิตเฉพาะในส่วนของปุ๋ยเชิงผสมเท่านั้น โดย
  ในส่วนของแม่ปุ๋ยและปุ๋ยเชิงประกอบนั้น
  บริษัทจะดำเนินการนำเข้ามาจากต่างประเทศเพื่อจัดจำหน่ายให้แก่ลูกค้าภายในประเทศ

2.  การให้บริการคลังสินค้า

  บริษัทจะนำพื้นที่ในอาคารคลังสินค้าที่เหลือจากการใช้ในการผลิตและจำหน่ายปุ๋ยเคมี
  มาให้บริการคลังสินค้ากับลูกค้ารายอื่นที่มีความต้องการใช้พื้นที่ดังกล่าวในการกองเก็บสินค้าต่างๆ
  เพื่อเป็นการเสริมสร้างรายได้ให้กับบริษัทอีกทางหนึ่งด้วย โดยมีกลุ่มลูกค้าเป้าหมายได้แก่
  กิจการที่ดำเนินธุรกิจประเภทโลจิสติกส์ และบริษัทตัวแทนนำเข้า/ส่งออก
  ซึ่งมีความต้องการใช้พื้นที่คลังสินค้าสูงเพื่อการนำเข้าและส่งออก

3.  การจำหน่ายแอมโมเนียและกรดกำมะถัน และการให้บริการใช้ถังบรรจุภัณฑ์

  ปัจจุบันบริษัทมีถังสำหรับเก็บแอมโมเนีย จำนวน 2 ถัง ขนาดบรรจุรวม 21,500 ตัน
  และกรดกำมะถัน จำนวน 3 ถัง ขนาดบรรจุรวม 20,000 ตัน พร้อมใช้งานอยู่แล้ว นอกจากนี้
  บริษัทยังมีท่าเทียบเรือ ระบบท่อ ระบบขนถ่ายทางท่อ
  ที่เป็นโครงสร้างพื้นฐานที่จำเป็นสำหรับการจำหน่ายแอมโมเนียและกรดกำมะถัน
  และการให้บริการใช้ถังบรรจุภัณฑ์อยู่แล้ว โดยมีกลุ่มลูกค้าเป้าหมายได้แก่
  กิจการที่ดำเนินธุรกิจในกลุ่มอุตสาหกรรมปิโตรเคมีต่างๆ

4.  การจำหน่ายยิปซั่มและแนวทางการจัดการยิปซั่ม

  บริษัทมียิปซั่มที่เป็นผลพลอยได้จากการผลิตปุ๋ยเชิงประกอบในอดีต
  ซึ่งถูกจัดเก็บอยู่บนพื้นที่ของบริษัทที่จังหวัดระยองประมาณ 2 ล้านตัน (บนพื้นที่ประมาณ 97 ไร่)
  โดยบริษัทมีแผนที่จะดำเนินการกับยิปซั่มดังกล่าวให้หมดไป เพื่อสร้างรายได้จากการขาย
  และช่วยให้บริษัทลดภาระค่าเช่าและค่าบำรุงรักษาสิ่งอำนวยความสะดวกที่จะต้องชำระให้แก่
  กนอ. อีกทั้งยังลดภาระค่าใช้จ่ายในการขนย้ายยิปซั่มของบริษัทอีกด้วย

5.  การให้บริการด้านโลจิสติกส์และคลังสินค้าเหลว (Tank Farm)

  บริษัทได้เล็งเห็นโอกาสในการลงทุนด้านโลจิสติกส์ บริการพื้นที่วางตู้คอนเทนเนอร์
  และบริการคลังเก็บสินค้าเหลว (Tank Farm)
  ในพื้นที่ของบริษัทซึ่งมีอาณาเขตติดกับท่าเทียบเรือของบริษัท ท่าเรือระยอง จำกัด
  ซึ่งบริษัทเป็นผู้ถือหุ้นรายใหญ่ โดยบริษัท ท่าเรือระยอง จำกัดได้รับ

  สิทธิในการบริหารจัดการท่าเทียบเรือในนิคมอุตสาหกรรมมาบตาพุดจนถึงปี พ.ศ. 2569
  บริษัทจึงมีแผนการที่จะพิจารณาดำเนินธุรกิจดังกล่าวเพิ่มเติมจากธุรกิจหลักในอนาคตต่อไป

6.  ความไม่แน่นอนของธุรกิจ

  การปฏิบัติตามแผนการดำเนินธุรกิจของบริษัทในอนาคต เป็นเพียงการคาดการณ์ของผู้ทำแผน
  ซึ่งแผนการดำเนินธุรกิจในอนาคตดังกล่าวอาจเปลี่ยนแปลงได้ขึ้นอยู่กับปัจจัยหลายด้านซึ่งมีผลกระทบต่อความต้องการและราคาของสินค้าเกษตรกรรมของประเทศไทย
  รวมทั้งผลกระทบต่อต้นทุนวัตถุดิบที่บริษัทต้องนำเข้ามาผลิต
  ความสามารถในการควบคุมค่าใช้จ่ายในการดำเนินงานให้เหลือน้อยที่สุด
  ความสามารถในการลดค่าใช้จ่ายที่ไม่จำเป็นลง และ/หรือ
  ผลสำเร็จของการก่อหนี้เพิ่มเติมเพื่อนำมาใช้เป็นเงินทุนหมุนเวียนในการดำเนินธุรกิจของบริษัท

  ทั้งนี้เพื่อให้เกิดความคล่องตัวในการปฏิบัติงานของบริษัท
  แผนฟื้นฟูกิจการฉบับนี้กำหนดให้แนวทางการปฏิบัติตามแผนการดำเนินธุรกิจในอนาคตที่กล่าวมาแล้วข้างต้น
  อาจเปลี่ยนแปลงได้ตามแต่ผู้บริหารแผนหรือผู้บริหารของบริษัท (แล้วแต่กรณี) จะเห็นสมควรต่อไป

  ขั้นตอนการฟื้นฟูกิจการและความคืบหน้า

1.  การจัดหาเงินทุนภายในกิจการโดยการจำหน่ายสิทธิการเช่าที่ดิน

  เพื่อแก้ไขปัญหาขาดสภาพคล่องของบริษัท
  บริษัทในฐานะผู้ทำแผนได้ยื่นคำร้องขออนุญาตจำหน่ายสิทธิการเช่าที่ดินบางส่วนโดยมีค่าตอบแทนให้แก่
  บริษัท กรุงเทพ ซินธิติกส์ จำกัด (“บีเอสที”) และ/หรือบริษัทในเครือของ บีเอสที
  ซึ่งศาลล้มละลายกลางได้มีคำสั่งอนุญาตเมื่อ วันที่ 25 สิงหาคม 2552
  และบริษัทได้ดำเนินการสรุปได้ดังนี้

-   เมื่อวันที่ 1 กันยายน 2552 บริษัท บีเอสที เลเท็กซ์ จำกัด (“บีเอสทีแอล”)
    ซึ่งเป็นบริษัทในเครือของ บีเอสที ได้ลงนามในสัญญาเช่าใหม่กับ กนอ.
    และได้ชำระเงินจำนวน 434.3 ล้านบาท
    ให้แก่บริษัทเพื่อเป็นค่าตอบแทนสำหรับการจำหน่ายสิทธิการเช่าที่ดินจำนวน 108 ไร่ 2 งาน
    28.94 ตารางวา ในราคาไร่ละ 4 ล้านบาท
    ตามสัญญาจำหน่ายสิทธิการเช่าที่ดินโดยมีค่าตอบแทน ทั้งนี้ หลังจากที่ได้เงินค่าตอบแทนแล้ว
    บริษัทได้นำเงินค่าตอบแทนดังกล่าวไปฝากไว้ที่ศาลตามคำสั่งของศาลลงวันที่ 25 สิงหาคม
    2552 โดยได้จัดสรรเงินดังกล่าว ดังต่อไปนี้

    1.  จำนวนไม่เกิน 120,000,000 บาท ให้ฝากไว้ที่ศาลล้มละลายกลางเพื่อรอจ่ายให้กับ
        กนอ.

    2.  จำนวน 314.3 ล้านบาท รวมกับเงินที่เหลือจาก ก.
        ให้จัดสรรไว้สำหรับดำเนินการต่างๆหลังจากที่แผนฟื้นฟูกิจการผ่านความเห็นชอบจากที่ประชุมเจ้าหนี้และศาลล้มละลายกลางแล้ว
        ดังต่อไปนี้

        1.  จัดสรรเงินจำนวนไม่เกิน 100 ล้านบาท
            ไว้เป็นเงินทุนหมุนเวียนในการดำเนินธุรกิจของบริษัท ชำระค่าใช้จ่าย ประจำเดือน
            และค่าใช้จ่ายอื่นๆ ที่จำเป็น
            รวมทั้งเป็นเงินลงทุนสำหรับการปรับปรุงและติดตั้งเครื่องจักรในการผลิตปุ๋ยเคมี
            ตามแผนงานทางธุรกิจที่กำหนดไว้ในแผนฟื้นฟูกิจการ (ทั้งนี้ รวมถึงค่าใช้จ่ายต่างๆ
            ที่บริษัทได้ขอเบิกออกจากศาลในช่วงก่อนที่ศาลอนุมัติแผนฟื้นฟูกิจการแล้วด้วย)

        2.  จัดสรรเงินส่วนที่เหลือจากข้อ 1)เพื่อชำระหนี้ให้กับเจ้าหนี้รายอื่นๆ
            ตามที่กำหนดไว้ในแผน

-   บริษัทได้ยื่นคำร้องขอเบิกเงินเพื่อชำระหนี้ให้แก่ กนอ. ตามคำสั่งศาลเมื่อวันที่ 25 สิงหาคม
    2552 และทาง กนอ. ได้รับชำระหนี้เป็นที่เรียบร้อยแล้ว

-   ทั้งนี้ หลังจากที่แผนฟื้นฟูกิจการผ่านความเห็นชอบจากที่ประชุมเจ้าหนี้
    และศาลล้มละลายกลางแล้วนั้น
    เงินจำนวนดังกล่าวจะถูกนำไปฝากไว้ในบัญชีเงินฝากประกันการชำระหนี้ก่อน
    แล้วจึงจะสามารถนำมาจัดสรรสำหรับดำเนินการต่างๆ ตามที่กำหนดในแผนฟื้นฟูกิจการต่อไป

2.  การจัดหาเงินทุนภายในกิจการโดยการจำหน่ายสิทธิการเช่าที่ดิน

  แผนฟื้นฟูกิจการได้แบ่งเจ้าหนี้ออกเป็น 12 กลุ่ม ซึ่งข้อกำหนดเกี่ยวกับการชำระหนี้
  กำหนดเวลาชำระหนี้ การลดจำนวนหนี้ การปลดหนี้ ความระงับแห่งหนี้
  และเงื่อนไขอื่นๆของหนี้สำหรับเจ้าหนี้ในแต่ละกลุ่มจะมีความแตกต่างกัน
  ตามที่กำหนดในแผนฟื้นฟูกิจการ อย่างไรก็ตาม
  แผนฟื้นฟูกิจการได้กำหนดให้มีการปฏิบัติต่อเจ้าหนี้ในกลุ่มเดียวกันไว้โดยเท่าเทียมกัน ดังนี้

1.  การชำระหนี้

    1.  เจ้าหนี้กลุ่มที่ 1 เป็นเจ้าหนี้สถาบันการเงินซึ่งเป็นหนี้มีประกัน จะได้รับชำระหนี้ค้างชำระ
        ด้วยวิธีการและเงื่อนไขดังต่อไปนี้

        1.  จะได้รับชำระหนี้ค้างชำระพร้อมดอกเบี้ยหลังจากวันที่ศาลมีคำสั่งให้ฟื้นฟูกิจการถึงวันเริ่มต้นแผนฟื้นฟูกิจการในอัตรา
            MLR ของเจ้าหนี้กลุ่มที่ 1 ที่บริษัทมีกับเจ้าหนี้กลุ่มที่ 1
            ตามวิธีการชำระหนี้จากบัญชีหลักประกันที่กำหนดไว้ในแผนฟื้นฟูกิจการ ภายใน 30
            วันนับจากวันเริ่มต้น ดังนี้

1)  จะได้รับชำระหนี้ตามมูลค่าตลาดของทรัพย์สินที่เสื่อมสิทธิ์ในพื้นที่จำหน่ายสิทธิการเช่าให้กับ
    บีเอสที และ/หรือบริษัทในเครือของ บีเอสที
    ซึ่งทรัพย์สินดังกล่าวได้รับการประเมินมูลค่าโดยบริษัท อเมริกัน แอ๊พแพรซัล (ประเทศไทย)
    จำกัด

2)  หนี้ที่เหลือจากหนี้ซึ่งมีการชำระตาม 1) ข้างต้น เจ้าหนี้กลุ่มที่ 1
    จะได้รับชำระหนี้ตามวิธีการชำระหนี้จากบัญชีเงินฝากประกันการชำระหนี้ที่กำหนดไว้ในแผน

    1.  หนี้ส่วนที่เหลือจาก ก. จะได้รับการผ่อนชำระเป็นเวลา 7 ปี
        โดยมีดอกเบี้ยในอัตราร้อยละ 4.50 ต่อปี และจะได้รับชำระเป็นงวดทุกๆ 3
        เดือนนับถัดจากวันเริ่มต้นแผน

    1.  เจ้าหนี้กลุ่มที่ 2 เป็นเจ้าหนี้บริษัทที่เกี่ยวข้องกันที่ไม่มีประกัน
        จะได้รับชำระหนี้ในอัตราร้อยละ 80 ของหนี้ค้างชำระ โดยจะถูกแบ่งชำระเป็น 3
        ส่วนดังต่อไปนี้

1.  หนี้จำนวนร้อยละ 50
    จะได้รับการชำระโดยการแปลงหนี้เป็นทุนด้วยอัตราการแปลงหนี้ที่ราคามูลค่าที่ตราไว้เท่ากับ
    0.16 บาทต่อหุ้น

2.  หนี้ส่วนที่เหลือจากข้อ ก.
    จะได้รับชำระตามวิธีการชำระหนี้จากบัญชีหลักประกันที่กำหนดไว้ในแผน ภายใน 30
    วันนับจากวันเริ่มต้นแผนฟื้นฟูกิจการ โดยไม่มีดอกเบี้ย

3.  หนี้ส่วนที่เหลือจากข้อ ก. และ ข. จะได้รับการผ่อนชำระเป็นเวลา 7 ปี โดยไม่มีดอกเบี้ย
    และจะชำระเป็นงวดทุกๆ 3 เดือน

    1.  เจ้าหนี้กลุ่มที่ 3 เป็นเจ้าหนี้บริษัทในเครือ จะได้รับชำระหนี้ในอัตราร้อยละ 80
        ของหนี้ค้างชำระ โดยจะถูกแบ่งชำระเป็น 3 ส่วนดังต่อไปนี้

1.  หนี้จำนวนร้อยละ 25
    จะได้รับการชำระโดยการแปลงหนี้เป็นทุนด้วยอัตราการแปลงหนี้ที่ราคามูลค่าที่ตราไว้เท่ากับ
    0.16 บาทต่อหุ้น

2.  หนี้ส่วนที่เหลือจากข้อ ก.
    จะได้รับชำระตามวิธีการชำระหนี้จากบัญชีหลักประกันที่กำหนดไว้ในแผน ภายใน 30
    วันนับจากวันเริ่มต้นแผนฟื้นฟูกิจการ โดยไม่มีดอกเบี้ย

3.  หนี้ส่วนที่เหลือจากข้อ ก. และ ข. จะได้รับการผ่อนชำระเป็นเวลา 7 ปี โดยไม่มีดอกเบี้ย
    และจะชำระเป็นงวดทุกๆ 3 เดือน

    1.  เจ้าหนี้กลุ่มที่ 4 เป็นเจ้าหนี้หุ้นกู้ที่ไม่มีประกัน จะได้รับชำระหนี้ในอัตราร้อยละ 80
        ของหนี้ค้างชำระ โดยจะถูกแบ่งชำระเป็น 3 ส่วนดังต่อไปนี้

1.  หนี้จำนวนร้อยละ 25
    จะได้รับการชำระโดยการแปลงหนี้เป็นทุนด้วยอัตราการแปลงหนี้ที่ราคามูลค่าที่ตราไว้เท่ากับ
    0.16 บาทต่อหุ้น

2.  หนี้ส่วนที่เหลือจากข้อ ก.
    จะได้รับชำระตามวิธีการชำระหนี้จากบัญชีหลักประกันที่กำหนดไว้ในแผน ภายใน 30
    วันนับจากวันเริ่มต้นแผนฟื้นฟูกิจการ โดยไม่มีดอกเบี้ย

3.  หนี้ส่วนที่เหลือจากข้อ ก. และ ข. จะได้รับการผ่อนชำระเป็นเวลา 7 ปี โดยไม่มีดอกเบี้ย
    และจะชำระเป็นงวดทุกๆ 3 เดือน

    1.  เจ้าหนี้กลุ่มที่ 5 เป็นเจ้าหนี้ตามแผนเดิม จะได้รับชำระหนี้ในอัตราร้อยละ 80
        ของหนี้ค้างชำระ โดยจะถูกแบ่งชำระเป็น 3 ส่วนดังต่อไปนี้

1.  จะได้รับชำระตามวิธีการชำระหนี้จากบัญชีหลักประกันที่กำหนดไว้ในแผนฟ์นฟูกิจการ ภายใน
    30วันนับจากวันเริ่มต้นแผน โดยไม่มีดอกเบี้ย

2.  จะได้รับชำระหนี้โดยการตีโอนสินทรัพย์ที่เป็นที่ดินสำหรับชำระหนี้
    เพื่อชำระหนี้ค้างชำระในจำนวนมูลหนี้ที่เท่ากับราคาประเมินที่ดินที่ประเมินโดยสำนักงานที่ดิน
    โดยไม่มีดอกเบี้ยภายใน 24 เดือน นับจากวันเริ่มต้นแผนฟื้นฟูกิจการ

3.  หนี้ส่วนที่เหลือจากข้อ ก. และ ข. จะได้รับการผ่อนชำระเป็นเวลา 7 ปี โดยไม่มีดอกเบี้ย
    และจะชำระเป็นงวดทุกๆ 3 เดือน

    1.  เจ้าหนี้กลุ่มที่ 6
        เจ้าหนี้การค้าปกติได้รับชำระหนี้ค้างชำระด้วยวิธีการและเงื่อนไขตามลำดับดังต่อไปนี้

1.  ภาระหนี้ค้างชำระที่จะต้องชำระหนี้ด้วยเงินสด
    จะได้รับชำระตามวิธีการชำระหนี้จากบัญชีหลักประกันที่กำหนดไว้ในแผนฟื้นฟูกิจการ ภายใน
    30วันนับจากวันเริ่มต้นแผนฟื้นฟูกิจการ โดยไม่มีดอกเบี้ย

2.  หนี้ส่วนที่เหลือจากการชำระตามข้อ ก. จะได้รับชำระด้วยเงินสด สินค้า
    และ/หรือบริการตามข้อกำหนดและเงื่อนไขของสัญญาหรือข้อตกลงเดิม
    ทั้งนี้ให้รวมถึงข้อตกลงผ่อนปรนหนี้ที่เกิดขึ้นก่อนวันที่ศาลมีคำสั่งให้ฟื้นฟูกิจการ

    1.  เจ้าหนี้กลุ่มที่ 7 เป็นเจ้าหนี้การค้าค้างชำระจะได้รับชำระหนี้ในอัตราร้อยละ 80
        ของหนี้ค้างชำระ โดยจะถูกแบ่งชำระเป็น 2 ส่วนดังต่อไปนี้

1.  จะได้รับชำระตามวิธีการชำระหนี้จากบัญชีหลักประกันที่กำหนดไว้ในแผนฟื้นฟูกิจการ ภายใน 30
    วันนับจากวันเริ่มต้นแผนฟื้นฟูกิจการ โดยไม่มีดอกเบี้ย

2.  หนี้ส่วนที่เหลือจากข้อ ก. จะได้รับการผ่อนชำระโดยไม่มีดอกเบี้ย
    ให้แก่เจ้าหนี้แต่ละรายเป็นรายเดือนเดือนๆ ละเท่าๆ กันเป็นเวลา 24 เดือน
    ทั้งนี้บริษัทจะเริ่มผ่อนชำระงวดแรกในวันที่ครบกำหนด 6 เดือนนับจากวันเริ่มต้นแผน

    1.  เจ้าหนี้กลุ่มที่ 8 เป็นเจ้าหนี้การค้า
        ซึ่งเป็นเจ้าหนี้ไม่มีประกันที่ได้มีการเจรจาประนอมหนี้และยินยอมขอรับชำระหนี้ตามยอดหนี้ที่ประนอม
        จะได้รับชำระหนี้ในอัตราร้อยละ 100 ของหนี้ค้างชำระ โดยจะถูกแบ่งชำระเป็น 2
        ส่วนดังต่อไปนี้

1.  จะได้รับชำระตามวิธีการชำระหนี้จากบัญชีหลักประกันที่กำหนดไว้ในแผนฟื้นฟูกิจการ ภายใน 30
    วันนับจากวันเริ่มต้นแผนฟื้นฟูกิจการ โดยไม่มีดอกเบี้ย

2.  หนี้ส่วนที่เหลือจากข้อ ก. จะได้รับการผ่อนชำระโดยไม่มีดอกเบี้ย
    ให้แก่เจ้าหนี้แต่ละรายเป็นรายเดือนเดือนๆ ละเท่าๆ กันเป็นเวลา 18 เดือน
    ทั้งนี้บริษัทจะเริ่มผ่อนชำระงวดแรกในวันที่ครบกำหนด 6 เดือนนับจากวันเริ่มต้นแผน

    1.  เจ้าหนี้กลุ่มที่ 9
        เป็นเจ้าหนี้การค้าซึ่งเป็นเจ้าหนี้ไม่มีประกันที่ได้มีการทำสัญญาประนีประนอมยอมความต่อศาลก่อนที่มีคำสั่งฟื้นฟูกิจการ
        จะได้รับชำระหนี้ในอัตราร้อยละ 80 ของหนี้ค้างชำระ โดยจะถูกแบ่งชำระเป็น 2
        ส่วนดังต่อไปนี้

1.  จะได้รับชำระตามวิธีการชำระหนี้จากบัญชีหลักประกันที่กำหนดไว้ในแผนฟื้นฟูกิจการ ภายใน 30
    วันนับจากวันเริ่มต้นแผนฟื้นฟูกิจการ โดยไม่มีดอกเบี้ย

2.  หนี้ส่วนที่เหลือจากข้อ ก. จะได้รับการผ่อนชำระโดยไม่มีดอกเบี้ย
    ให้แก่เจ้าหนี้แต่ละรายเป็นรายเดือนเดือนๆ ละเท่าๆ กันเป็นเวลา 24 เดือน
    ทั้งนี้บริษัทจะเริ่มผ่อนชำระงวดแรกในวันที่ครบกำหนด 6 เดือนนับจากวันเริ่มต้นแผน

    1.  เจ้าหนี้กลุ่มที่ 10
        เป็นเจ้าหนี้ตามสัญญาเช่าที่ดินเพื่อการอุตสาหกรรมและสัญญาร่วมดำเนินงานเพื่อกพัฒนาการก่อสร้างท่าเทียบเรือในนิคมอุตสาหกรรมมาบตาพุด
        เนื่องจากเจ้าหนี้กลุ่มที่ 10
        เป็นเจ้าหนี้ที่มีความสำคัญและมีความจำเป็นอย่างยิ่งในการใช้พื้นที่ประกอบธุรกิจของบริษัท
        เพื่อให้กิจการของบริษัทดำรงอยู่ได้และเพื่อให้การฟื้นฟูกิจการของบริษัทเป็นผลสำเร็จ
        ดังนั้น เมื่อบริษัทได้รับเงินจากการจำหน่ายสิทธิการเช่าที่ดินให้แก่ บีเอสที
        และ/หรือบริษัทในเครือของ บีเอสที บริษัทจะทำการชำระหนี้ค้างชำระให้แก่เจ้าหนี้กลุ่มที่
        10 ในจำนวนไม่เกิน 120 ล้านบาท ตามคำสั่งศาลลงวันที่ 25 สิงหาคม 2552
        และบริษัทได้ชำระหนี้ค้างชำระให้แก่เจ้าหนี้กลุ่มที่ 10 เรียบร้อยแล้ว ทั้งนี้
        บริษัทจะนำเงินที่เหลือจากการชำระหนี้ให้แก่เจ้าหนี้กลุ่มที่ 10
        ไปฝากไว้ในบัญชีเงินฝากประกันการชำระหนี้
        เพื่อนำไปจัดสรรตามวิธีการและเงื่อนไขที่กำหนดไว้ในแผน

    2.  เจ้าหนี้กลุ่มที่ 11
        เป็นเจ้าหนี้สถาบันการเงินตามสัญญาค้ำประกันที่ภาระหนี้ยังไม่เกิดขึ้นและยังไม่แน่นอน
        จะได้รับชำระหนี้ค้างชำระด้วยวิธีการและเงื่อนไขตามลำดับดังนี้

1.  เจ้าหนี้กลุ่มที่ 11 เป็นภาระหนี้ที่มีเงื่อนไขซึ่งเจ้าหนี้ยังไม่มีสิทธิได้รับชำระหนี้จนกว่า (1)
    บริษัทผิดนัดชำระหนี้ตามหนังสือและ/หรือสัญญาค้ำประกันและ (2) เจ้าหนี้กลุ่มที่ 11
    ได้ชำระหนี้แทนบริษัท พร้อมทั้ง (3)
    แสดงหลักฐานการเข้าชำระหนี้ดังกล่าวให้แก่เจ้าพนักงานพิทักษ์ทรัพย์และบริษัททราบ

2.  บริษัทจะชำระหนี้เต็มตามจำนวนหลักฐานที่เจ้าหนี้กลุ่มที่ 11
    แสดงและพิสูจน์ข้อเท็จจริงโดยไม่มีดอกเบี้ย ภายใน 6
    เดือนนับจากวันที่บริษัทได้รับแจ้งและได้รับเอกสารหลักฐานครบถ้วนแล้ว

    1.  เจ้าหนี้กลุ่มที่ 12 เป็นเจ้าหนี้คดีพิพาท
        จะได้รับชำระหนี้ค้างชำระด้วยวิธีการและเงื่อนไขตามลำดับดังต่อไปนี้

1.  เจ้าหนี้กลุ่มที่ 12 ยังไม่มีสิทธิได้รับชำระหนี้จนกว่าเจ้าพนักงานพิทักษ์ทรัพย์หรือศาล
    (แล้วแต่กรณี) จะมีคำสั่งถึงที่สุดให้ได้รับชำระหนี้

2.  บริษัทจะชำระหนี้ให้แก่เจ้าหนี้กลุ่มที่ 12 โดยเจ้าหนี้กลุ่มนี้จะได้รับชำระหนี้ในอัตราร้อยละ 80
    ของจำนวนหนี้ที่บริษัทต้องชำระโดยไม่มีดอกเบี้ย โดยจะถูกแบ่งชำระออกเป็น 2 ส่วน
    ดังต่อไปนี้

1)  ได้รับชำระตามวิธีการชำระหนี้จากบัญชีหลักประกันที่กำหนดไว้ในแผนฟื้นฟูกิจการ

2)  หนี้ส่วนที่เหลือจากข้อ 1) บริษัทจะผ่อนชำระเป็นงวดทุกๆ 3 เดือน งวดละเท่าๆกัน
    เป็นจำนวน 8 งวด โดยจะเริ่มชำระงวดแรกภายใน 60
    วันนับจากวันที่เจ้าพนักงานพิทักษ์ทรัพย์หรือศาล (แล้วแต่กรณี) มีคำสั่งถึงที่สุดให้ได้รับชำระหนี้

    1.  การปลดหนี้

        1.  เจ้าหนี้กลุ่มที่ 1 ตกลงยินยอมปลดหนี้อื่นที่เกี่ยวข้องทั้งหมด
            รวมทั้งภาระหนี้ดอกเบี้ยใดๆ ค่าปรับ ค่าธรรมเนียม เบี้ยปรับ เงินเพิ่ม
            ค่าฤชาธรรมเนียมและค่าใช้จ่ายอื่นใดที่ค้างชำระอยู่ทั้งหมดซึ่งเจ้าหนี้กลุ่มที่ 1
            ได้ขอรับชำระหนี้ในการฟื้นฟูกิจการ
            และที่เกิดขึ้นภายหลังจากวันที่ศาลมีคำสั่งให้ฟื้นฟูกิจการจนถึงวันเริ่มต้นแผนฟื้นฟูกิจการ
            ให้เป็นอันได้รับการปลดหนี้ให้โดยเจ้าหนี้กลุ่มที่ 1 หลังจากเจ้าหนี้กลุ่มที่ 1
            ได้รับชำระหนี้ตามแผนครบถ้วนแล้ว

        2.  เจ้าหนี้กลุ่มที่ 2, 3, 4, 5, 7 และ 9
            ตกลงยินยอมปลดหนี้อื่นที่เกี่ยวข้องทั้งหมดที่เหลือจากการชำระตามข้อ 2.1 ข้างต้น
            รวมทั้งภาระหนี้ดอกเบี้ยใดๆ ค่าปรับ ค่าธรรมเนียม เบี้ยปรับ เงินเพิ่ม
            ค่าฤชาธรรมเนียมและค่าใช้จ่ายอื่นใดที่ค้างชำระอยู่ทั้งหมดซึ่งเจ้าหนี้กลุ่มที่ 2, 3,
            4, 5, 7 และ 9 ได้ขอรับชำระหนี้ในการฟื้นฟูกิจการ
            และที่เกิดขึ้นภายหลังจากวันที่ศาลมีคำสั่งให้ฟื้นฟูกิจการจนถึงวันเริ่มต้นแผนฟื้นฟูกิจการ
            ให้ตั้งพักไว้ทั้งจำนวนโดยไม่มีดอกเบี้ย โดยเจ้าหนี้กลุ่มที่ 2, 3, 4, 5, 7 และ 9
            ยินยอมปลดหนี้ดังกล่าวให้ทั้งจำนวน เมื่อได้รับชำระหนี้ตามแผนครบถ้วน
            หรือเมื่อมีการขายทรัพย์สินรอง ตามเงื่อนไขในแผนจนหมดสิ้น
            แล้วแต่ว่าเหตุการณ์ใดเกิดขึ้นก่อน

        3.  เจ้าหนี้กลุ่มที่ 6 และ 8
            ตกลงยินยอมปลดหนี้อื่นที่เกี่ยวข้องทั้งหมดที่เหลือจากการชำระตามข้อ 2.1 ข้างต้น
            รวมทั้งภาระหนี้ดอกเบี้ยใดๆ ค่าปรับ ค่าธรรมเนียม เบี้ยปรับ เงินเพิ่ม
            ค่าฤชาธรรมเนียมและค่าใช้จ่ายอื่นใดที่ค้างชำระอยู่ทั้งหมดซึ่งเจ้าหนี้กลุ่มที่ 6 และ
            8 ได้ขอรับชำระหนี้ในการฟื้นฟูกิจการ
            และที่เกิดขึ้นภายหลังจากวันที่ศาลมีคำสั่งให้ฟื้นฟูกิจการจนถึงวันเริ่มต้นแผนฟื้นฟูกิจการ
            ให้เป็นอันได้รับการปลดหนี้ให้โดยเจ้าหนี้กลุ่มที่ 6 และ 8 ทันทีในวันเริ่มต้นแผน

        4.  เจ้าหนี้กลุ่มที่ 10
            ตกลงยินยอมปลดหนี้อื่นที่เกี่ยวข้องทั้งหมดที่เหลือจากการชำระตามข้อ 2.1 ข้างต้น
            รวมทั้งดอกเบี้ยใดๆ ค่าปรับ ค่าธรรมเนียม เบี้ยปรับ เงินเพิ่ม
            ค่าฤชาธรรมเนียมและค่าใช้จ่ายอื่นใดที่ค้างชำระอยู่ทั้งหมดในวันเริ่มต้นแผนฟื้นฟูกิจการ
            หรือวันที่เจ้าหนี้กลุ่มที่ 10 ได้รับชำระหนี้ค้างชำระครบถ้วน แล้วแต่วันใดจะเกิดก่อน

        5.  เจ้าหนี้กลุ่มที่ 12
            ตกลงยินยอมปลดหนี้อื่นที่เกี่ยวข้องทั้งหมดที่เหลือจากการชำระตามข้อ 2.1 ข้างต้น
            ตลอดจนหนี้ในส่วนของดอกเบี้ย ค่าปรับ ค่าธรรมเนียม เบี้ยปรับ เงินเพิ่ม
            ค่าฤชาธรรมเนียมและค่าใช้จ่ายอื่นใดที่ค้างชำระอยู่ทั้งหมดในวันที่ศาลที่เกี่ยวข้องมีคำพิพากษาให้บริษัทตกเป็นผู้ผิดนัดให้ตั้งพักไว้ทั้งจำนวนโดยไม่มีดอกเบี้ย
            โดยเจ้าหนี้กลุ่มที่ 12 ยินยอมปลดหนี้ดังกล่าวให้ทั้งจำนวน
            เมื่อได้รับชำระหนี้ครบถ้วน หรือเมื่อมีการขายทรัพย์สินรอง
            ตามเงื่อนไขในแผนจนหมดสิ้น แล้วแต่ว่าเหตุการณ์ใดเกิดขึ้นก่อน

    2.  วิธีการชำระหนี้จากบัญชีเงินฝากประกันการชำระหนี้

  ภายใน 30 วันนับจากวันเริ่มต้นแผน บริษัทจะชำระหนี้ให้แก่เจ้าหนี้กลุ่มที่ 1, 2, 3, 4, 5, 6,
  7, 8, 9 และ 12 เพียงครั้งเดียว
  ด้วยเงินสดในบัญชีเงินฝากประกันการชำระหนี้ที่ได้จัดสรรไว้สำหรับชำระหนี้ให้แก่เจ้าหนี้ตามข้อ 1
  ข. ตามวิธีการและเงื่อนไขดังต่อไปนี้

1.  เจ้าหนี้กลุ่มที่ 1
    จะได้รับชำระหนี้ตามมูลค่าตลาดของทรัพย์สินที่เสื่อมสิทธิ์ในพื้นที่จำหน่ายสิทธิการเช่าให้กับ
    บีเอสที และ/หรือบริษัทในเครือของ บีเอสที
    ซึ่งทรัพย์สินดังกล่าวได้รับการประเมินมูลค่าโดยบริษัท อเมริกัน แอ๊พแพรซัล (ประเทศไทย)
    จำกัด ฉบับลงวันที่ 31 มีนาคม 2552
    โดยนำเงินดังกล่าวไปตัดชำระดอกเบี้ยค้างชำระก่อนแล้วนำส่วนที่เหลือไปตัดชำระหนี้เงินต้นต่อไป

2.  หลังจากชำระหนี้ตามข้อ 2.3.1 และจัดสรรจำนวนไม่เกิน 100 ล้านบาท ตามข้อ 1 ข. 1)
    แล้วนั้น
    บริษัทจะชำระหนี้ค้างชำระด้วยเงินสดคงเหลือในบัญชีเงินฝากประกันการชำระหนี้ที่จัดสรรไว้สำหรับชำระหนี้ให้แก่เจ้าหนี้
    ทั้งนี้จะไม่เกินภาระหนี้ค้างชำระของเจ้าหนี้แต่ละราย ดังนี้

1.  เจ้าหนี้กลุ่มที่ 1 ตามสัดส่วนหนี้ค้างชำระหลังจากการชำระหนี้ตามข้อ 2.3.1 แล้ว

2.  เจ้าหนี้กลุ่มที่ 2, 3, 4, 5, 6, 7, 8 และ 9
    บริษัทจะชำระหนี้ค้างชำระตามสัดส่วนหนี้ค้างชำระของเจ้าหนี้แต่ละราย ณ วันเริ่มต้นแผน

3.  เจ้าหนี้กลุ่มที่ 12
    บริษัทจะชำระหนี้ค้างชำระตามสัดส่วนหนี้ค้างชำระตามที่เจ้าพนักงานพิทักษ์ทรัพย์หรือศาล
    (แล้วแต่กรณี) มีคำสั่งถึงที่สุดให้ได้รับชำระหนี้

  ในกรณีที่เจ้าพนักงานพิทักษ์ทรัพย์หรือศาล (แล้วแต่กรณี)
  มีคำสั่งถึงที่สุดให้ได้รับชำระหนี้ภายหลังวันเริ่มต้นแผนฟื้นฟูกิจการ
  บริษัทจะชำระหนี้ค้างชำระตามสัดส่วนหนี้ค้างชำระภายใน 30
  วันนับจากวันที่ที่เจ้าพนักงานพิทักษ์ทรัพย์หรือศาล (แล้วแต่กรณี) มีคำสั่งถึงที่สุดให้ได้รับชำระหนี้

1.  วิธีการชำระหนี้ด้วยเงินจากการจำหน่ายสินทรัพย์รอง

    1.  ในกรณีที่บริษัทสามารถจำหน่ายสินทรัพย์รองที่เป็นหลักประกันตาม พ.ร.บ.ล้มละลาย
        ของเจ้าหนี้กลุ่มที่ 1 ระหว่างปฏิบัติตามนี้
        บริษัทจะจัดสรรเงินจากการจำหน่ายสินทรัพย์รองไว้ชำระให้กับเจ้าหนี้กลุ่มที่ 1
        ตามมูลค่าตลาดของทรัพย์สินที่เสื่อมสิทธิ์ในพื้นที่จำหน่ายสิทธิการเช่านั้น ภายใน 30
        วันนับจากวันที่ได้รับเงินจากการจำหน่ายสินทรัพย์รอง
        ทั้งนี้จะไม่เกินกว่ายอดภาระหนี้ค้างชำระของเจ้าหนี้กลุ่มที่ 1
        โดยจะได้รับชำระหนี้ตามราคาประเมินของผู้ประเมินอิสระที่มีอายุไม่เกิน 12
        เดือนก่อนวันที่ทำสัญญาจำหน่ายสินทรัพย์รอง

    2.  ในกรณีที่บริษัทสามารถจำหน่ายสินทรัพย์รองส่วนที่ไม่เป็นหลักประกันตาม
        พ.ร.บ.ล้มละลายเงินและ/หรือเงินส่วนที่เหลือจากข้อ 2.4.1
        บริษัทจะจัดสรรเงินจากการจำหน่ายสินทรัพย์รองไว้สำหรับใช้เป็นเงินทุนหมุนเวียนก่อน
        เป็นจำนวนสะสมรวม 300 ล้านบาท หลังจากนั้น บริษัทจะจัดสรรเงินร้อยละ 50
        ของจำนวนเงินที่ได้จากการจำหน่ายสินทรัพย์รองแต่ละครั้ง
        ไปฝากไว้ในบัญชีเงินฝากประกันการชำระหนี้
        ที่ผู้บริหารแผนจะดำเนินการเปิดบัญชีไว้กับธนาคารพาณิชย์ในประเทศไทย
        เพื่อเตรียมไว้ชำระหนี้ให้แก่เจ้าหนี้ทุกรายตามเงื่อนไขที่กำหนดไว้ในข้อ 2.4.3

    3.  บริษัทจะชำระหนี้ให้แก่เจ้าหนี้ทุกรายที่ยังคงมีภาระหนี้ค้างชำระ
        ด้วยเงินสดในบัญชีเงินฝากประกันการชำระหนี้ตามสัดส่วนภาระหนี้ค้างชำระ ณ ขณะนั้น
        ทั้งนี้จะไม่เกินกว่ายอดภาระหนี้ค้างชำระของเจ้าหนี้แต่ละราย ภายใน 30
        วันนับจากวันที่บัญชีเงินฝากประกันการชำระหนี้มีจำนวนเงินมากกว่า 50 ล้านบาท
        ในกรณีที่ศาลล้มละลายกลางมีคำสั่งยกเลิกการฟื้นฟูกิจการของบริษัท
        และยังคงมีเงินสดคงเหลือในบัญชีเงินฝากประกันการชำระหนี้อยู่จำนวนเท่าใด
        ให้นำเงินทั้งหมดชำระหนี้แก่เจ้าหนี้ตามสัดส่วนภาระหนี้ค้างชำระ ณ ขณะนั้น ภายใน 30
        วันนับจากวันที่ศาลล้มละลายกลางมีคำสั่งยกเลิกการฟื้นฟูกิจการของบริษัท

    4.  สำหรับเจ้าหนี้ที่ได้รับชำระหนี้ค้างชำระโดยการผ่อนชำระหนี้ที่กำหนดไว้ในแผนฟื้นฟูกิจการนี้
        ให้ถือว่าเจ้าหนี้ได้รับชำระหนี้จากงวดที่ถึงกำหนดชำระใกล้ที่สุดก่อนตามลำดับ

3.  การปรับโครงสร้างทุน

    1.  ทุนจดทะเบียนของบริษัท

  ณ วันที่ศาลมีคำสั่งให้ฟื้นฟูกิจการ บริษัทมีทุนจดทะเบียน 4,000 ล้านบาท
  แบ่งออกเป็นหุ้นสามัญจำนวน 4,000 ล้านหุ้น มูลค่าหุ้นที่ตราไว้หุ้นละ 1 บาท
  โดยเป็นทุนชำระแล้วจำนวน 2,486,619,720 บาท แบ่งเป็น 2,486,619,720 หุ้น

2.  การลดทุน

  ภายใน 180 วันนับแต่วันเริ่มต้นแผน
  บริหารแผนจะดำเนินการลดสำรองตามกฎหมายและทุนจดทะเบียนของบริษัท
  เพื่อนำผลต่างที่เกิดขึ้นจากการลดทุนไปชดเชยผลขาดทุนสะสมของกิจการตามขั้นตอนดังต่อไปนี้

1.  ลดทุนจดทะเบียนที่ยังไม่ได้ชำระ
    โดยวิธีตัดหุ้นจดทะเบียนที่จำหน่ายไม่ได้หรือยังไม่ได้จำหน่ายจำนวน 1,513,380,280 บาท
    แบ่งเป็น 1,513,380,280 หุ้น มูลค่าที่ตราไว้ 1 บาท ให้คงเหลือทุนจดทะเบียน
    2,486,619,720 บาทแบ่งเป็น 2,486,619,720 หุ้น มูลค่าที่ตราไว้หุ้นละ 1 บาท

2.  ลดสำรองตามกฎหมายจำนวน 20,847,346.88 บาท ทั้งจำนวน

3.  ลดทุนจดทะเบียนชำระแล้ว โดยการลดมูลค่าที่ตราไว้จาก 1 บาท เหลือ 0.16 บาท
    ซึ่งจะทำให้ทุนจดทะเบียนชำระแล้วลดลงเหลือจำนวน 397,859,155.20 บาท แบ่งเป็น
    2,486,619,720 หุ้น

3.  การแปลงหนี้เป็นทุน

  ภายใน 180 วันนับแต่วันเริ่มต้นแผน
  บริหารแผนจะดำเนินการเพิ่มทุนเพื่อรองรับการแปลงหนี้เป็นทุนให้แก่เจ้าหนี้กลุ่มที่ 2, 3 และ 4
  ด้วยอัตราการแปลงหนี้เป็นทุนที่ราคามูลค่าที่ตราไว้เท่ากับ 0.16 บาทต่อหุ้น

4.  ผลสำเร็จของแผน และระยะเวลาในการดำเนินการตามแผน

  ผลสำเร็จของแผน

  ในระหว่างกำหนดระยะเวลาในการดำเนินการตามแผน หากมีเหตุการณ์ดังต่อไปนี้เกิดขึ้นครบถ้วน
  ให้ถือว่าการฟื้นฟูกิจการได้ดำเนินการเป็นผลสำเร็จตามแผนแล้ว

  ก. บริษัทโดยผู้บริหารแผนได้ชำระหนี้ค้างชำระให้แก่เจ้าหนี้กลุ่มที่ 10
  ตามที่ระบุในแผนฟื้นฟูกิจการนี้เรียบร้อยแล้ว

  ข. บริษัทโดยผู้บริหารแผนได้ดำเนินการชำระหนี้งวดแรกให้แก่เจ้าหนี้ทุกกลุ่มแล้ว

  ค. บริษัทโดยผู้บริหารแผนได้ดำเนินการชำระหนี้ในวันผ่อนชำระหนี้งวดแรกแล้ว

  ง. บริษัทโดยผู้บริหารแผนได้ชำระหนี้ไม่น้อยกว่าร้อยละ 70
  ของหนี้ค้างชำระของเจ้าหนี้ทุกรายรวมกันแล้ว

  ระยะเวลาในการดำเนินการตามแผน

  แผนนี้มีระยะเวลาในการดำเนินการ 5 ปี นับแต่วันที่ศาลมีคำสั่งเห็นชอบด้วยแผน
  ในกรณีที่การดำเนินการตามแผนยังไม่บรรลุผลสำเร็จตามที่กล่าวไว้ข้างต้น ภายในระยะเวลา 5
  ปี ผู้บริหารแผนสามารถดำเนินการขอแก้ไขแผน
  โดยขอขยายกำหนดระยะเวลาการดำเนินการตามแผน ด้วยวิธีการที่กำหนดไว้ใน พ.ร.บ.
  ล้มละลาย